આ અભિયાન શરૂ કરનાર છે ફળોના વેપારી રાજકુમાર ભાટિયા. જે દિલ્હીના આદર્શનગરમાં રહે છે. તેઓ કહે છે, "એક દિવસ મારી પાસે એક ગરીબ માણસ આવ્યો. તેણે મારી પાસે કામ માગ્યું. પણ મારી પાસે તેને આપવા કોઈ કામ હતું નહીં. છતાં મને થયું કે મારે તેને મદદ તો કરવી જોઈએ. મેં તેને થોડા પૈસા આપ્યા તો તે કહે કે સાહેબ, પૈસાથી ભૂખ નથી ભાંગતી. ભૂખ તો રોટી મળે તો દૂર થાય છે. તેના આ શબ્દોએ મને અંદરથી વીંધી નાખ્યો. મેં તેને રોટી ખવડાવી." પણ તે માણસના સંપર્ક બાદ રાજકુમારના મનમાં અનેક સવાલોની આંધી પ્રગટાવી દીધી. તેમણે પોતાના સાથીઓને આ વાત કરી તો ભાતભાતના પ્રતિભાવો મળ્યા. પણ કેટલાક લોકોએતેમને કહ્યું કે રોજ તો આવા લોકોને ખવડાવવું મુશ્કેલ છે. ત્યારે રાજકુમારે બધાને સમજાવ્યા કે દરેકના ઘરે રોટલી તો બને જ છે. તો બે ચાર રોટલી વધારે ન બની શકે? જો તેની સાથે શક્ય હોય તો દાળ કે અથાણું પણ ઉમેરી શકાય અને તે એક જગાએ આવે તો રોજ ભૂખ્યા લોકોને જમાડી શકાય.